open-index/open-wikipedia-markdown huggingface dataset:
Gilgit

**Gilgit** er ein by nordaust i Pakistan som er provinshovudstad for Gilgit-Baltistan og hovudby for Gilgit-distriktet. 
Han har ca.  innbyggjarar (2007), og er den einaste større byen i den nordlege delen av Pakistan.

## Historie
Gilgit var ein viktig by ved Silkevegen, og var ei rute for buddhismen til å bli formidla frå Sør-Asia til resten av Asia. I fleire hundreår styrte det lokale Trakhàn-dynastiet over byen. Det enda om lag 1810 då radja Abas, den siste Trakhàn-herskaren, døydde.

Rikdommen i området blei øydelagd av fleire tiår med krig og ein storflaum i 1841, då Indus blei sperra av eit ras nedanfor Hatu Pir og dalen blei demma opp. Etter at Abas døydde blei Gilgit erobra av Sulaiman Shah, radjaen av Yasin-dalen. Radjaen av Punial, Azad Khan, drap så Sulaiman Shah og tok Gilgit, før det same skjedde med han då Tair Shah, radjaen av Buroshall (Nagar-dalen), tok makta. Sonen hans Shah Sakandar arva området, men blei avsett og drepen av Gaur Rahman, radjaen av Yasin. I 1842 tvinga bror til Shah Sakandar, Karim Khan, Gaur Rahman til å flykta med hjelp frå Sikh-føderasjonen. Sikh-generalen Nathu Shah lét troppar vakta staden, og Karim Khan herska over Gilgit fram til byen blei overgjeven til  Gulab Singh av Jammu og Kashmir i 1846 gjennom Amritsar-traktaten.

I 1848 gjekk fyrstestaten Hunza til åtak på staden. Herskarane blei drepne, men Hunza-styrkane blei rask drivne ut av dogra-troppan til Gulab Singh. Eit folkeleg opprør dreiv ut dei nye herskarane i 1852, og Gaur Rahman herska til han døydde i 1860. Deretter tok nye dogra-styrkar sende av Ranbir Singh, son av Gulab Singh, festningen og byen tilbake.

## Kjelder


**Denne artikkelen bygger på «[[:en:Gilgit|Gilgit]]» frå , og «[[:nb:Gilgit (by)|Gilgit (by)]]» frå  den 16. februar 2015.*  
 

## Bakgrunnsstoff
Albumet Xanadu

***Xanadu*** er eit filmmusikkalbum frå 1980 etter musikalfilmen med same namn med den australske songaren Olivia Newton-John og den britiske gruppa Electric Light Orchestra (ELO).

Albumet vart gjeve ut med songar av Newton-John på side ein og songar av ELO på side to. I 2008 vart albumet gjeve ut på ny med nymastra lyd og ein bonus-CD som ein del av DVD-utgjevinga av filmen.

Filmen fekk dårleg kritikk og gjekk dårleg på kino, men filmmusikken vart særs populær verda over. Hitsinglane «Magic» og «Xanadu», som nådde førsteplassen i høvesvis USA og Storbritannia. Begge singlane nådde òg toppen av singellistene i Nederland og Italia. Det var det femte mest populære filmmusikkalbumet i USA i 1981.

## Bakgrunn
Songane til Olivia Newton-John var skriven av den langvarige produsenten hennar, John Farrar. Med på Newton-John-songane var òg Cliff Richard, The Tubes og Gene Kelly.

## Innhald

## Electric Light Orchestra
* Jeff Lynne – solovokal (utanom «Xanadu»), korvokal, elektrisk gitarar, akustisk gitarar, klaverinstrument, synthesizerar
* Bev Bevan – trommer, perkusjon, pauker
* Richard Tandy – pianos, synthesizerar, klaverinstrument
* Kelly Groucutt – bassgitar, korvokal
* Orkester dirigert av Louis Clark

;Andre medverkande
*Olivia Newton-John – solovokal på «Xanadu»
*Mack – lydteknikar

## Olivia Newton-John
* John Farrar – produsent
* David J. Holman – lydteknikar og miksing
* Spelt inn og miksa av David J. Holman

## Lister

### Singlar

**Merknadar**

## Kjelder

**Denne artikkelen bygger på «[[:en:Xanadu (soundtrack)|Xanadu (soundtrack)]]» frå ,  den 16. februar 2015.* 
*** oppgav desse kjeldene:*
I'm Alive av Electric Light Orchestra

«**I'm Alive**» er ein song av Electric Light Orchestra (ELO), gjeve ut som singel i mai 1980. Han vert nytta i ein sekvens i byrjinga av filmen *[[filmen Xanadu|Xanadu]]*. Songen er òg med på filmmusikkalbumet *[[albumet Xanadu|Xanadu]]*.

Songen er òg nytta i ein oppdatert versjon i musikalen *[[musikalen Xanadu|Xanadu]]* på Broadway.

I slutten av songen kan ein høyre ein morsekode som stavar «E.L.O.». 

## Lister

## Kjelder

**Denne artikkelen bygger på «[[:en:I'm Alive (Electric Light Orchestra song)|I'm Alive (Electric Light Orchestra song)]]» frå ,  den 16. februar 2015.* 
*** oppgav desse kjeldene:*


## Bakgrunnsstoff
*
Don't Walk Away av Electric Light Orchestra

«**Don't Walk Away**» er ein song av Electric Light Orchestra (ELO). Han vart nytta i filmen *[[filmen Xanadu|Xanadu]]* i 1980 i ein animert sekvens av Don Bluth. Songen vart sidan gjeven ut på filmmusikkalbumet *[[albumet Xanadu|Xanadu]]* og vart gjeven ut som den siste singelen frå albumet. 

Songen er òg med i musikalutgåva av filmen frå 2007 på Broadway, *[[musikalen Xanadu|Xanadu]]*.

Singelen nådde 21. plassen på Storbritannia.

## Lister

## Kjelder

**Denne artikkelen bygger på «[[:en:Don&#39;t Walk Away av Electric Light Orchestra|Don&#39;t Walk Away av Electric Light Orchestra]]» frå ,  den 16. februar 2015.* 
*** oppgav desse kjeldene:*



## Bakgrunnsstoff
*
The Diary of Horace Wimp

«**The Diary of Horace Wimp**» er ein song av Electric Light Orchestra frå 1979 på albumet *[[Discovery av Electric Light Orchestra|Discovery]]*, skriven av Jeff Lynne.

Han vart gjeven ut som singel i 1979 og har ein Beatles-aktig stil. Sognen vart ein stor hit i Storbritannia og Irland. 

Jeff Lynne refererer til *[[Citizen Kane]]* når han seier at «Horace Wimp» i nærbilete mot slutten av musikkvideoen slik Orson Welles gjorde med «Rosebud».

## Lister

## Kjelder

**Denne artikkelen bygger på «[[:en:The Diary of Horace Wimp|The Diary of Horace Wimp]]» frå ,  den 16. februar 2015.* 
*** oppgav desse kjeldene:*


## Bakgrunnsstoff
*
Last Train to London

«**Last Train to London**» er ein song av Electric Light Orchestra (ELO) frå 1979 og det femte sporet på albumet *[[Discovery av Electric Light Orchestra|Discovery]]*. 

Songen vart gjeven ut som singel i 1979 i Storbritannia som ei dobbel A-side i lag med «Confusion». Singelen nådde åttandeplassen på UK Singles Chart. I USA vart dei to songane gjevne ut på singlar kvar for seg med «Confusion» seint i 1979 og «Last Train to London» tidleg i 1980. Han nådde 39. plassen på ''Billboard'' Hot 100. I Spania vart singelen gjeven ut med den spanske tittelen «Ultimo tren a Londres».

## Lister

## Andre versjonar
* I 1982 gav den taiwanske songaren Frankie Kao(高凌風) ut ein versjon av songen kalla 夏天的浪花 (Sommarbølgja).
* I 2002 sampla jentegruppa Atomic Kitten ein del av songen på singelen deira «Be With You». Songen vart gjeven ut som ei dobbel A-side med songen «The Last Goodbye». Singelen nådde andreplassen i Storbritannia. 
* I 2008 gav Alex Barattini ut ein lengre remix av den originale innspelinga for Gardenia Records.

## Kjelder

**Denne artikkelen bygger på «[[:en:Last Train to London|Last Train to London]]» frå ,  den 16. februar 2015.* 
*** oppgav desse kjeldene:*


## Bakgrunnsstoff
* [ Review at allmusic]
*
All Over the World av ELO

«**All Over the World**» er ein song av Electric Light Orchestra (ELO) frå 1980. Han vart nytta i filmen *[[filmen Xanadu|Xanadu]]* i ein sekvens med stjernene i filmen, Olivia Newton-John, Gene Kelly og Michael Beck. Songen var òg med på filmmusikkalbumet *[[albumet Xanadu|Xanadu]]* og i 2007 Broadway-musikalen *[[musikalen Xanadu|Xanadu]]*.

Songen vart gjeven ut på singel som den tredje ELO-singelen frå albumet. Singelen nådde 13. plassen på ''Billboard'' Hot 100 i USA.

Ein del av teksten listar opp fleire kjende byar: London, Hamburg, Paris, Roma, Rio, Hong Kong, Tokyo, L.A., New York, Amsterdam, Monte Carlo og Shard End. Den siste staden er ein forstad i Birmingham i England, der Jeff Lynne vart fødd.

## Lister
### Vekeslister

### Årslister

## Kjelder

**Denne artikkelen bygger på «[[:en:All Over the World (Electric Light Orchestra song)|All Over the World (Electric Light Orchestra song)]]» frå ,  den 16. februar 2015.* 
*** oppgav desse kjeldene:*

## Bakgrunnsstoff
*
Kebandemningen

**Kebandemningen** er ein steinfyllingsdemning for flaumkontroll og irrigasjon i Tyrkia. Han er bygd på elva Eufrat i provinsen Elazığ i søraustre Anatolia. Bygginga gjekk føre seg frå 1965 til 1975.

Demningen er 210 meter høg. Reservoaret over han er på 675 km², med eit volum på 31 mrd. m³. Installert vasskrafteffekt er 1 330 MW. Ved konstruksjonen vart det utgraven ein arkeologisk funnstad her – Norsun Tepe.

Det er 5 demningar på Eufrat i Tyrkia. I rekkjefølgje ovanfrå er dei: Kebandemningen (1 330 MW), Karakayademningen (1 800 MW), Ataturkdemningen (2 400 MW), Birecikdemningen (670 MW) og Karkamisdemningen (180 MW). 

## Kjelder

**Denne artikkelen bygger på «[[:nb:Kebandemningen|Kebandemningen]]» frå ,  den 17. februar 2015.*  
 
## Bakgrunnsstoff
* GAP  – statusen til prosjektet i år 2000.
VM i alpine greiner 2015

Den **43. verdsmeisterskapen i alpine greiner** vart avvikla i tida 3. til 15. februar 2015 i Vail og Beaver Creek i delstaten Colorado i USA. Ti av dei elleve øvingane fann stad i Beaver Creek, einast lagtevlinga vart arrangert i Vail. Øvingane i Beaver Creek vart avvikla i høgder mellom 3&nbsp;483 meter over havet og 2&nbsp;721 moh.

### Slalåm



Dato: 15. februar 2015
Løypelengd: 690 m, høgdeskilnad: 214 m

### Storslalåm



Dato: 13. februar 2015
Løypelengd: 1490 m, høgdeskilnad: 400 m

### Super-G



Dato: 5. februar 2015 
Løypelengd: 1879 m, høgdeskilnad: 607 m

### Utfor



Dato: 7. februar 2015
Løypelengd: 2623 m, høgdeskilnad: 753 m

### Kombinasjon



Dato: 8. februar 2015
Utfor: løypelengd: 2623 m, høgdeskilnad: 753 m
Slalåm: høgdeskilnad: 200 m

## Kvinner
### Slalåm



Dato: 14. februar 2015
Løypelengd: 640 m, høgdeskilnad: 187 m

### Storslalåm



Dato: 12. februar 2015
Løypelengd: 1305 m, høgdeskilnad: 324 m

### Super-G



Dato: 3. februar 2015
Løypelengd: 1840 m, høgdeskilnad: 590 m

### Utfor



Dato: 6. februar 2015
Løypelengd: 2460 m, høgdeskilnad: 710 m

### Kombinasjon



Dato: 9. februar 2015
Utfor: løypelengd: 2530 m, høgdeskilnad: 710 m
Slalåm: høgdeskilnad: 185 m

## Kjelder

**Denne artikkelen bygger på «[[:de:Alpine Skiweltmeisterschaft 2015|Alpine Skiweltmeisterschaft 2015]]» frå ,  den 16. februar 2015.*
Biologisk prosess

**Biologiske prosessar** er dei prosessane som krevst for å halde ein organisme i live. Biologiske prosessar er samansett av ei rekkje kjemiske reaksjonar og andre hendingar som fører til transformasjon.

Regulering av biologiske prosessar førekjem der frekvensen, snøggleiken eller omfanget av ein prosess blir modulert. Dei kan regulerast på mange måtar, til dømes ved kontrollering av genuttrykk, modifisering av protein eller samhandling med ulike protein- og substratmolekyl.

* Fysiologiske prosessar er prosessar som er kritiske for å oppretthalde funksjonen i levande einingar: celler, vev, organ, lemmer og organismar.
* Forplanting
* Fordøying
* Respons til stimuli, uttrykt som ei endring i tilstanden eller aktiveten til ei celle hjå ein organisme, i form av mellom anna rørsle, sekresjon, enzymproduksjon og genuttrykk.
* Samhandling mellom organismar er ein prosess der ein organisme har synleg innverknad på ein annan organisme av same eller ulik art.

Andre døme på biologiske prosessar er cellevekst, celledifferensiering, fermentering, fertilisering, spiring, tropisme, hybridisering, metamorfose, morfogenese, fotosyntese og transpirasjon.

## Sjå òg
* kjemisk prosess
* kjemisk transformasjonsn
* organisk reaksjon

## Kjelder

**Denne artikkelen bygger på «[[:en:Biological process|Biological process]]» frå ,  den 17. februar 2015.*
Seng

**Seng** (av norrønt sæ[i]ng) er eit liggemøbel som primært vert brukt til å kvila på og sova i. Senger er vanlegvis utstyrte med stoppa madrass og sengetøy. I eldre tid hadde ein naturmateriale som halm eller høy i sengene staden for madrass. Velståande folk hadde sengetøy fylt med fjører.

## Sengetypar
Det finst ei rekkje ulike sengetypar, mellom anna desse:
* **Enkeltseng**
: Seng laga for éin person. Ei enkeltseng kan ofte ha ei ramme av tre eller metall med ein eller fleire madrassar oppå. Ho lan òg ha ein rammemadrass, det vil seia ein madrass der sengeramma er bygd inn i sjølve madrassen, i staden for at madrassen ligg laust over sengeramma.
* **Dobbeltseng**
: Brei seng med plass til to personar, hovudsakleg brukt av par.
* **[[Himmelseng]]**
: Utgangspunktet er den hollandske renessansesenga med hjørnestolpar som raga opp over senga. Til desse stolpane var det festa både forheng og overheng. I staden for draperi kan det byggjast tak over senga.
* **Skapseng**
: Nemninga vert brukt både om innebygde senger der sengerommet kan lukkast av med ei eller to dører (ofte laga som eit kombinasjonsmøbel med skap i tverrenden) og om møblar der sjølve senga på dagtid kan slåast opp og vert lukka inn i eit skap.
* **Kvile**
: Ei kvile (norrønt *hvíla*, «seng») eller stolpeseng er i eldre norske bustadhus på bygda ei kort, brei og høg seng. Stova hadde som regel ei kvile i to hjørne, slik at veggane danna to sider av senga. Fotenden og den andre langsida er laga av breie plankar. Typen gjekk tilbake til mellomalderen, men kviler har vore bruk i Setesdal heilt opp til 1800-talet.
* **Skuvseng**
: Seng med karmar og tverrbrett som kan trekkjast ut til dobbel breidd. Skuvsenger var mykje brukt på bygdene i Noreg på 1800-talet, og var særleg populære i Trøndelag. Dei kan ha målt dekor og har ofte namn på eigarar på framsida.
* **[[Køyeseng]]**
: Køyeseng er ei etasjeseng der dei sovande ligg som i enkeltsenger stabla over kvarandre. Ei slik seng er praktisk på stadar der golvplassen er avgrensa i tilhøve til mengda menneske som skal ha soveplass. Køyesenger vart eit populært møbel på barnerom frå 1950-åra. Sengehest vert ofte nytta i den øvste senga i ein køyeseng for å hindra at ein fell ut.
* **Sovesofa**
: Eit kombinasjonsmøbel som kan fungera som sofa om dagen, og foldast eller trekkast ut til ei enkelt- eller dobbeltseng når ein treng henne.
* Vass-seng
: I ei vass-seng er madrassen fylt med vatn som held kroppstemperatur. Vatnet blir varma opp med eit element og temperaturen blir kontrollert ved hjelp av ein elektronisk termostat. Nokre vasssenger er bygd slik at dei dempar bølgjer, medan andre vasssenger er udempa.

## Sjå òg
* Hengekøye
* Vogge, komse
* Pute
* Dyne
* Slagbenk
* Soverom

## Kjelder

----
**Denne artikkelen bygger på «[[:nb:Seng|Seng]]» frå ,  den 17. februar 2015.* 
*** oppgav desse kjeldene:*
*** Burgess, Anthony  (1982): *Til sengs.* Omsett av Thorstein Hilt og Bjørn Hansteen-Fossum. Oslo. ISBN 82-90182-38-4

## Bakgrunnsstoff
Takvam

**Takvam** er ein namnegard i Arna i Bergen som er delt i gardane Indre Takkvam og Ytre Takkvam. Garden ligg aust for Tunestveit, vest for Holo og sør for Sørfjorden. På garden ligg Takvam haldeplass, som var ein av stasjonane på Bergensbanen frå 1966 til 2012, Takvam kapell og Takvam kyrkjegard.

## Fotnotar
Takkvamstunnelen

**Takkvamstunnelen** er ein vegtunnel på E16 Hardangervegen i Arna i Bergen. Tunnelen opna i 1980 og går gjennom namnegarden Takvam. Han er 111 meter lang og har to køyrebaner. Tunnelen ligg ved Fv276 Tunesvegen med høve til omkøyring rundt Garnes.

Namnet Takkvamstunnelen vart vedteke av Statens vegvesen 6. september 1995.

## Fotnotar

## Kjelder

**Denne artikkelen bygger på «[[:nb:Takvamtunnelen|Takvamtunnelen]]» frå ,  den 17. februar 2015.*
Handelshøyskolen BI

**Handelshøyskolen BI** (vanlegvis berre «BI» i daglegtale; engelsk *BI Norwegian Business School*) er den neste største handelshøgskulen i Europa. Skulen er organisert som ei stifting (sjølveigande institusjon) og har status som vitskapleg høgskole, det vil seie at skulen er å rekne som eit universitet innanfor sitt avgrensa fagområde. Skulen har nært samarbeid med Fudanuniversitetet i Shanghai.

Handelshøyskolen BI held til i Nydalen i Oslo, men har òg regionale studiestader i Bergen, Trondheim og Stavanger.

## Soge
Opphavet til Handelshøyskolen BI var den private skulen Bedriftsøkonomisk Institutt (BI). Dette var ein skule på kveldstid for folk som elles ynskte å vere i arbeid, skipa 1. juni 1943 som eit aksjeselskap av Finn Øien og partnaren hans, John Rosef. I 1945 vart Bedriftsøkonomisk Institutt utvida til seks avdelingar: Kurs, konsulentavdeling (rasjonalisering), rekneskap og revisjon, BIs indeks, trykkeri og forvaltning av bygningar. Året etter vart *Kontorledelse I og II* lansert som det fyrste toårige heildagsstudiet ved skulen. Studentane som tok dette studiet, fekk i 1954 godkjenning som låntakarar hjå Statens lånekasse for utdanning. I 1968 vart studiet utvida til treårig med namnet *diplomøkonomstudiet*, og året etter vart Bedriftsøkonomisk Institutt omgjort til ei non-profit stifting, det vil seie at det ikkje vert teke overskott ut or verksemda, og fekk statsstønad.

Handelshøyskolen BI fekk sine fire fyrste professorar i 1983, og i 1985 fekk skulen høve til å nytte tittelen siviløkonom for dei med eksamen herfrå. Dette hadde mykje å seie for Handelshøyskolen BI's akademiske omdømme.

## Galleri
### Nydalen

Fil:BI Norwegian School of Management Nydalen Oslo.jpg|Bygningen til Handelshøyskolen BI i Nydalen i Oslo vart teke i bruk i 2005.
Fil:BI Oslo 3.jpg|Hovudaksen i midtpartiet av bygningen i Nydalen.
Fil:BI Oslo 2.jpg|Interiør, bygningen i Nydalen.


## Kjelder

## Bakgrunnsstoff

*
Fudanuniversitetet

**Fudanuniversitetet** (kinesisk: 复旦大学, *Fùdàn Dàxué*, ofte berre omtalt som 复旦, *Fudan*) er eit universitet i Shanghai som er rekna som eit av dei beste i Folkerepublikken Kina. Universitetet har opphav i *Fudan College* (复旦公学), som vart skipa i 1905, og fekk status som universitet i 1917.

## Bakgrunnsstoff

*
Organisasjonen for tryggleik og samarbeid i Europa

**Organisasjonen for tryggleik og samarbeid i Europa**  (OTSE eller OSSE, «for sikkerheit») er ein internasjonal tryggleiksorganisasjon som fokuserer på konflikthandtering. OSSE jobbar med å hindra at konfliktar oppstår, meklar i konfliktar som har oppstått og bistår òg med gjenoppbygging etter at ein konflikt er avslutta. 

Organisasjonen har 56 medlemsland frå Europa, Sentral-Asia og Nord-Amerika. Han blei grunnlagd med verknad frå 1. januar 1995 som ei forlenging av Helsingforsprossessen, som starta med eit møte i den finske hovudstaden Helsingfors i 1975. Føremålet var å vera ein møtestad for aust og vest under Den kalde krigen.

OSSE har hovudsetet sitt i Wien. Formannskapet roterer mellom medlemslanda, og blir halde av utanriksministeren i det valde landet. Under Kosovokrigen var den norske utanriksministeren Knut Vollebæk formann for OSSE.

## Historie
**Konferansen for tryggleik og samarbeid i Europa** (**KSSE**) var opphavet til OSSE. KSSE blei skipa i 1973 og bar dette namnet fram til namnebytet i 1995. KSSE vart særleg kjend for Helsingfors-konferansen i 1975, som fastslo tesen om at grensene i Europa var ukrenkelege.

Då demokratiske opposisjonspolitikarar i USA kravde internasjonale valobservatørar under presidentvalet i USA i 2004, blei OSSE invitert til å observera for å sjå at alt gjekk rett for seg under valet.

Under krigen i Donbass i Ukraina frå 2014 tok organisasjonen ei viktig observasjonsrolle.

## Kjelder

----
**Denne artikkelen bygger på «[[:nb:Organisasjonen for sikkerhet og samarbeid i Europa|Organisasjonen for sikkerhet og samarbeid i Europa]]» frå ,  den 17. februar 2015.*  

## Bakgrunnsstoff
* Offisiell nettstad
* Norge og OSSE ved Utanriksdepartementet
Peder Rasmussøn

**Peder Rasmussøn** () var ein norsk prest, og av dei første salmediktarane etter reformasjonen. 

Peder Rasmussøn vart fødd på Ytre Fure på Stadlandet i Selje kommune i Nordfjord. Bondesonen Rasmussøn var prest i Volda på Sunnmøre frå om lag 1600 til 1640. Peder Rasmussøn fekk i 1630 i boka *Peder Rafns Visebok*, utgitt i København, prenta fire åndelege songar han hadde skrive. 

Desse songane hadde eit religiøst innhald med titlar som «Ah Herre vor Gud i æuighed, Aff Hiertet wi for dig klage», «Siunger Herren loff, prjs alle til lige», «See, oc sku', huor deiligt det er» og «Ah Herre ieg beder dig for ditt Naffn». Truleg er tekstane dikta over salmar i Salmenes Bok i Det gamle testamentet, skrivne nokre år før prentinga fann stad i 1630.

Eitt eksemplar av boka vart funnen på ein bondegard og teken hand om av museet De Heibergske Samlinger/Sogn Folkemuseum i Sogndal. Etterpå vart boka kjøpt av Universitetsbiblioteket i Oslo. Eigaren av dette eksemplaret var Peder Laugesøn Rafn, tidlegare lagmann i Bergen og i Stavanger, og i følgje ei innskrift på innsida av fremste perm av boka fekk han den i København i 1641 av drettemager Poul Mauryson. 

Boka innheld 104 såkalla visetrykk og av desse er 81 på dansk (eigentleg 77 sidan fire av visene er dublettar) og 23 på tysk språk. 

Funnet av dei prenta åndelege songane til Peder Rasmussøn gjorde kjent at presten frå Selje var ein av dei aller fyrste salmediktarane i Noreg etter reformasjonen på 1500-talet. Peder Rasmussøn, i lag med Axel Olsen Rødberg frå Selje som blei prest i Vanylven på Sunnmøre, var blant dei få bondegutane frå Nord-Vestlandet som studerte seg fram til å bli teolog på 1600-1700-talet i Noreg.

## Bibliografi
* 

## Kjelder

* 
* 
* 
* 

## Bakgrunnsstoff
* De Heibergske Samlinger/Sogn Folkemuseum
Time av Electric Light Orchestra

***Time*** er eit konseptalbum av Electric Light Orchestra (ELO) gjeve ut i 1981 via Jet Records. Albumet fortel ei historie om ein mann frå 1980-åra som har hamna i år 2095 og prøver å tilpasse seg dei nye omgivnadene sine.

I 2001 vart albumet mastra på ny og gjeve ut på CD med tre bonusspor. To av dei («Julie Don't Live Here» og «When Time Stood Still») hadde alt vorte gjeve ut som B-sider til singlar frå originalalbumet, medan den siste («The Bouncer») først vart gjeven ut som B-sida til singelen «Four Little Diamonds» frå det neste albumet, *[[Secret Messages]]*.

## Musikalsk stil
Dei to føregåande ELO-albuma, *[[Discovery av Electric Light Orchestra|Discovery]]* og *[[albumet Xanadu|Xanadu]]*, var kraftig påverka av pop og disco, medan *Time* var nærare dei progressive rockerøtene til ELO. Songar som «Ticket to the Moon», «The Way Life's Meant to Be», «Rain Is Falling» og «21st Century Man» minnar om songar frå perioden frå *[[A New World Record]]* til *[[Out of the Blue av Electric Light Orchestra|Out of the Blue]]*, medan andre songar er meir i retning mot new wave («Twilight», «Yours Truly, 2095», «Another Heart Breaks», «From the End of the World» og «Here Is the News»), reggae («The Lights Go Down») og rockabilly («Hold on Tight»). Albumet nådde toppen av UK Album Chart. Hitsingelen «Hold on Tight» vart den siste singelen deira som nådde topp 10 i både USA og Storbritannia, medan sjølve albumet selde til platinaplate i Storbritannia og gullplate i USA.

Rainer Pietsch tok over dirigeringa av orkesteret, sjølv om Louis Clark var med (for førsge gongen) på klaverinstrument i konsertbandet på Time-turneen.

## Innhald
 

## Medverkande
***[[Jeff Lynne]]** – solo- og korvokal, elektrisk og akustisk gitar, piano, synthesizerar, vocoder, produksjon
***[[Bev Bevan]]** – trommer, perkusjon
***[[Richard Tandy]]** – piano og elektrisk piano, synthesizerar, vocoder, gitarar
***[[Kelly Groucutt]]** – bassgitar, korvokal

;Andre medverkande
*Bill Bottrell – lydteknikar
*Mack – lydteknikar
*Dirigent: Rainer Pietsch
*Al Quaglieri – produsent på nyutgjeving (2001)

## Turnébesetning
*Jeff Lynne	– solovokal, gitar
*Bev Bevan – trommer
*Richard Tandy – klaverinstrument
*Kelly Groucutt – vokal, bassgitar
*Mik Kaminski – fiolin, synthesizer
*Louis Clark – synthesizer
*Dave Morgan – korvokal, vocoder, akustisk gitar

## Lister

### Vekeslister

### Årslister

## Kjelder

**Denne artikkelen bygger på «[[:en:Time (Electric Light Orchestra album)|Time (Electric Light Orchestra album)]]» frå ,  den 17. februar 2015.* 
*** oppgav desse kjeldene:*
Dave Morgan

**David 'Dave' Morgan** () er ein engelsk låtskrivar og musikar.

Han var medlem av The Uglys med Steve Gibbons frå 1967 til 1969, der Morgan var bassist og vokalist. Morgan var sidan bassist og vokalist i Magnum, men slutta før dei spelte inn debutalbumet deira, og gitarist med E.L.O. frå  1981 til 1986. 

Dave Morgan spelte Tandy-Morgan Band, med klaverspelar Richard Tandy i 1985. I lag spelte dei inn konseptalbumet *[[Earthrise av Tandy-Morgan Band|Earth Rise]]*. 

Etter 1987 har Morgan gjeve ut soloalbum på sitt eige selskap. 

## Diskografi

### Soloalbum
* *Morgan* (1971) - berre i USA

## Kjelder

**Denne artikkelen bygger på «[[:en:Dave Morgan (musician)|Dave Morgan (musician)]]» frå ,  den 17. februar 2015.* 
*** oppgav desse kjeldene:*



## Bakgrunnsstoff
* Dave Morgan
* Dave Morgan | AllMusic
* Diskografi
Twilight av Electric Light Orchestra

«**Twilight**» er ein song av av Electric Light Orchestra (ELO) gjeve ut som det andre sporet på albumet *[[Time av Electric Light Orchestra|Time]]* (1981). Songen vart gjeven ut som den andre singelen frå albumet. 

Songen fekk kultstatus i Japan hos fans av japansk animasjon då han vart nytta som kjenningsmelodi for opningsanimasjonen for Daicon IV, ein science fiction-konferanse i 1983. Han vart òg nytta i ein reklamefilm for Toyota Celica XX (Supra) i 1982. 

## Lister

## Kjelder

**Denne artikkelen bygger på «[[:en:Twilight (Electric Light Orchestra song)|Twilight (Electric Light Orchestra song)]]» frå ,  den 17. februar 2015.* 
*** oppgav desse kjeldene:*


## Bakgrunnsstoff
*
Ticket to the Moon

«**Ticket to the Moon**» er ein song skriven av Jeff Lynne og framført av Electric Light Orchestra (ELO). Han vart gjeven ut som det fjerdesporet på albumet *[[Time av Electric Light Orchestra|Time]]* (1981) og gjeven ut på singel som ei dobbel A-side i lag med «Here Is the News» i januar 1982. Singelen nådde 24. palssen på den britiske singellista. Songen minnar noko om tidlege ELO-songar med flygel og fleire strykarar enn dei føregåande singlane deira hadde hatt. Rainer Pietsch dirigerte strykarane på songen. I musikkvideoen for songen spelar Mik Kaminski fiolin.

Singelen vart òg gjeven ut i ei avgrensa biletplate som synte ELO-romskipet. 

Namnet vart òg nytta om eit samlealbum i 2007, «Ticket to the Moon: The Very Best of Electric Light Orchestra Volume 2».

## Lister

## Kjelder

**Denne artikkelen bygger på «[[:en:Ticket to the Moon|Ticket to the Moon]]» frå ,  den 17. februar 2015.* 
*** oppgav desse kjeldene:*


## Bakgrunnsstoff
*
O Ses Türkiye

***O Ses Türkiye*** er  ei tyrkisk utgåve av fjernsynsserien ''The Voice''. I programmet på Star TV plukkar fire kjende artistar ei gruppe ukjende songtalent som skal vere på laget deira. Det er basert på det opphavlege nederlandske fjernsynsprogrammet *The Voice of Holland*. I 2011-sesongen var dei utvalde artistane Hadise, Murat Boz, Ebru Gündeş og Gökhan Özoğuz.
Here Is the News

«**Here Is the News**» er ein song frå 1982 skriven og framført av Electric Light Orchestra (ELO). Han er det tiande sporet på albumet *[[Time av Electric Light Orchestra|Time]]* (1981) og vart gjeven ut på singel som ei dobbel A-side med «Ticket to the Moon» i januar 1982. Singelen nådde 24. plassen på den britiske singellista. Det vert nytta mykje synthesizerar på albumet, men òg gitar, bassgitar, piano og trommer. Songen er i strofisk form og varer tre minuttar og 43 sekund og endar med at han tonar ut. 

Songen handlar om nyhendesendingar i framtidiga, eller rettare sagt nyhendesendingar i 2095 og stemmene frå nyhendereportarar kan høyrast i bakgrunnen her og der i songen. 

## Andre versjonar
*Det britiske progressive rockeband Frost* har spelt inn songen. 
*Songen vart spelt av bandet Brave Saint Saturn på albumet *Anti-Meridian*.
*Det britiske bandet Scarlet Blonde spelte ein versjon av songen som den første singelen deira frå albumet *Acerbic* i 2009.
*Det svenske metallbandet PAIN spelte inn songen i 2008 for albumet *Cynic Paradise*.
*Den elektroniske dream pop-trioen Au Revoir Simone spelt esongen for *Buffetlibre Rewind 2*.
*I 2008 spelte det nederlandske hiphop-kollektivet The Opposites, Sjaak, Dio og P. Fabergé «Here is the News» som «100% Vooraan» på miksteipen *Op Volle Toeren*.

## Lister

## Kjelder

**Denne artikkelen bygger på «[[:en:Here Is the News|Here Is the News]]» frå ,  den 17. februar 2015.* 
*** oppgav desse kjeldene:*


## Bakgrunnsstoff
*
SN sin høgkommissær for flyktningar

**SNs høgkommissær for flyktningar** (engelsk **United Nations High Commissioner for Refugees**, forkorta *UNHCR*) er ein SN-organisasjon skipa 14. desember 1950 for å verna og hjelpa flyktningar. Han har hovudkvarteret sitt i Genève i Sveits. Organisasjonen gjev stønad til flyktningar etter oppfordring frå ei regjering eller SN, og hjelper flyktningar med å reisa tilbake eller finna eit nytt stad å bu. UNHCR fekk Nobels fredspris i 1954 og 1981. 

Organisasjonen har mandat til å leia og koordinera internasjonale aksjonar for å verna flyktningar og løysa flyktningproblem på verdsbasis. Hovedføremålet hans er å sikra rettane og velvera til flyktningar. UNHCR freistar å sikra at alle kan utøva retten sin til å søkja politisk asyl og finne sikker tilflukt i eit anna land, med eit frivillig høve til å reisa heim, integrerast lokalt eller å busetja seg i eit tredje land.

I 2013 hadde organisasjonen ifølgje seg sjølv hjelpt rundt 50 millionar menneske å starta eit nytt liv. Ein stab på rundt 7685 menneske i 126 land held fram å hjelpa rundt 34 millionar menneske. I 2012 hadde UNHCR eit budsjett på 3,59 milliardar amerikanske dollar.

## Høgkommissærar
Posten som høgkommissær er blitt halden av:
* Gerrit Jan van Heuven Goedhart, 1951–1956 (Nederland)
* Auguste R. Lindt, 1956–1960 (Sveits)
* Félix Schnyder, 1960–1965 (Sveits)
* Prins Sadruddhin Aga Khan, 1965–1977 (Iran)
* Poul Hartling, 1978–1985 (Danmark)
* Jean-Pierre Hocké, 1986 – 1989 (Sveits)
* Thorvald Stoltenberg, januar–november 1990 (Noreg)
* Sadako Ogata, 1990–2000 (Japan)
* Ruud Lubbers, 2001–2005 (Nederland)
* António Guterres, frå 2005-2015 (Portugal)
* Filippo Grandi (Italia), frå november 2015

Fridtjof Nansen (Noreg) var høgkommissær for flyktningar for Folkeforbundet (forgjengaren til SN) frå 1922.

## Sjå òg
* Dei sameinte nasjonane (SN)
* Overføringsflyktning

## Kjelder

## Bakgrunnsstoff
* Offisiell nettstad
* FNs høykommissær for flyktninger (UNHCR) , SN-sambandet
Hold on Tight av Electric Light Orchestra

«**Hold on Tight**» er ein song skriven og framført av Electric Light Orchestra (ELO). Songen er det tolvte sporet på albumet *[[Time av Electric Light Orchestra|Time]]* frå 1981 og den første singelen frå albumet. Songen nådde topp 10 i mange land, med ein førsteplass i Sveits, andreplass i Tyskland, fjerdeplass i Storbritannia og tiandeplass i USA på ''Billboard'' Hot 100, i tillegg til ein andreplass på ''Billboard'' Top Rock Tracks i USA. Eine verset i songen er sungen på fransk. 

## Musikkvideo
Det føregåande året hadde David Bowie laga ein musikkvideo for hans «Ashes to Ashes», som vart rekna som den mest innovative til då. ELO vart rekna for å ta det eit steg vidare med musikkvideoen for «Hold On Tight». På den tida var videoen den dyraste som var laga til då, og kosta kring 40&nbsp;000 britiske pund. Han var filma i svartkvit og er ei hyllest til gamle episodefilmar der ELO spelar i scenane.

## I andre media
I midten av 1980-åra vart songen nytta i ein fjernsynsreklame for The Coffee Achievers. 

Alvin and the Chipmunks spelte inn songen i 1982 for albumet *[[Chipmunk Rock]]*.

I 2005 vart «Hold on Tight» nytta i ein reklame for Ameriquest. Songen vart spelt i siste episoden av sesong 1 av *[[My Name Is Earl]]*.

## Lister
### Vekeslister

### Årslister

## Kjelder

**Denne artikkelen bygger på «[[:en:Hold On Tight (Electric Light Orchestra song)|Hold On Tight (Electric Light Orchestra song)]]» frå ,  den 17. februar 2015.*  
 

## Bakgrunnsstoff
*
Secret Messages

***Secret Messages*** er eit studioalbum av Electric Light Orchestra (ELO), gjeve ut i 1983 på Jet Records. Det var det siste ELO-albumet med bassgitaristen Kelly Groucutt, dirigenten Louis Clark og verkelege strykeinstrument, og det siste ELO-albumet som kom ut på Jet Records. Det var òg det siste ELO-albumet som nådde albumlistene verda over. 

## Konsept
Plata var opphavleg meint å bli eit dobbeltalbum, men dette vart stoppa av distributøren til Jet, CBS Records, som hevda at det ville bli for dyrt å produsere. Denne versjonen av albumet vart digitalt innspelt og var det første ELO-albumet som kom på CD. Seks av songane meint for dobbeltalbumet kom ut som B-sider og vart sidan gjeven ut på plateboksen *[[plateboksen Afterglow|Afterglow]]* i 1990, mellom anna ei åtte minuttar langs hyllest til heimebyen til bandet (Birmingham) kalla «Hello My Old Friend». Somme av desse songane kom ut som bonusspor på nyutgjevinga av albumet i 2001. 

*Secret Messages* (løynde meldingar) var som tittelen indikerer full av løynde meldingar i form av baklengs innspelte meldingar, somme lette å oppdage, andre ikkje. Dette var andre gongen Jeff Lynne spelte inn slike meldingar på eit album etter å ha blitt skuldra for å gøymd sataniske meldingar i musikken. 

Louis Clark var attende i bandet for å dirigere strykarane, medan fiolinist Mik Kaminski spelte på ei ELO-plate for første gongen sidan *[[Out of the Blue av Electric Light Orchestra|Out of the Blue]]* i 1977 og spelte fiolinsoloen på «Rock 'n' Roll Is King». Då albumet var ferdiginnspelt gav Lynne bassgitaristen Groucutt sparken, som seinare saksøkte for tapte inntekter. Dei vart forlikte utanfor retten. 

Det vart gjeve ut tre singlar frå albumet i Storbritannia: «Rock 'n' Roll Is King», tittelsporet og «Four Little Diamonds». I USA vart singlane «Rock 'n' Roll Is King», «Four Little Diamonds» og «Stranger» gjevne ut. «Rock 'n' Roll Is King» vart den siste singelen til bandet som nådde topp 20 i Storbritannia. Songen «Letter from Spain» vart nytta i reklamar for sommar-OL 1992 i Barcelona.

## Innhald

## Medverkande
*Jeff Lynne – vokal, korvokal, gitar, synthesiserar, bassgitar, piano, perkusjon, Oberheim DMX, produsent
*Bev Bevan – trommer, perkusjon
*Richard Tandy – synthesizerar, flygel, elektrisk piano, munnspel, Oberheim DMX
*Kelly Groucutt – bassgitar, korvokal («Train of Gull», «Rock 'n' Roll Is King», «No Way Out» og «Beatles Forever»)

;Andre medverkande
*Mik Kaminski – fiolin («Rock 'n' Roll Is King»)
* Dave Morgan – korvokal
* Bill Bottrell – lydteknikar
* Strykarar dirigert av Louis Clark
*Al Quaglieri – produsent for nyutgjeving (2001)

## Lister

## Kjelder

**Denne artikkelen bygger på «[[:en:Secret Messages|Secret Messages]]» frå ,  den 17. februar 2015.* 
*** oppgav desse kjeldene:*
Secret Messages av Electric Light Orchestra

«**Secret Messages**» er ein song spelt inn av Electric Light Orchestra (ELO) og er tittelsporet (og opningssporet) på albumet *[[Secret Messages]]* frå 1983.

Songen byrjar med rare effektar og ei baklengsmelding (som seier «welcome to the show») etterfulgd av morsekode som stavar E.L.O., noko Jeff Lynne òg hadde gjort ti år tidlegare på «Ocean Breakup/King of the Universe» på *[[On the Third Day]]*. 

Singelen nådde 48. plassen på UK Singles Chart og 14. plassen på Irish Singles Chart.

Delar av musikkvideoen syner eit radioteleskop filma ved Jodrell Bank i Cheshire i England. 

## Lister

## Kjelder

**Denne artikkelen bygger på «[[:en:Secret Messages av Electric Light Orchestra|Secret Messages av Electric Light Orchestra]]» frå ,  den 17. februar 2015.* 
*** oppgav desse kjeldene:*
The Way Life's Meant to Be

«**The Way Life's Meant to Be**» er ein song skriven av Jeff Lynne og framført av Electric Light Orchestra (ELO). Singelen nådde 30. plassen på den tyske Media Control-lista.

Songen er det femte sporet på albumet *[[Time av Electric Light Orchestra|Time]]* frå 1981, og var det siste sporet som vart gjeven ut som singel frå det albumet i Storbritannia. Han startar roleg med strykarar og ein flamenco-liknande gitar og kastanjettar. 

Han var den første singelen deira sidan «Nightrider» i 1976 som ikkje gjekk inn på singellista i Storbritannia. B-sida «Wishing» var henta frå *[[Discovery av Electric Light Orchestra|Discovery]]*. Songen vart spelt inn i Polar Studios i Stockholm, i motsetnad til dei andre aongane på albumet som vart spelte inn i Musicland Studios i München.

## Kjelder

**Denne artikkelen bygger på «[[:en:The Way Life&#39;s Meant to Be|The Way Life&#39;s Meant to Be]]» frå ,  den 17. februar 2015.* 
*** oppgav desse kjeldene:*



## Bakgrunnsstoff
*
Rain Is Falling

«**Rain Is Falling**» er ein song skriven og framført av Electric Light Orchestra (ELO). Han vart gjeven ut som spor sju på albumet *[[Time av Electric Light Orchestra|Time]]* (1981) og sidan gjeven ut som den tredje singelen frå albumet i USA i 1982. 

B-sida på singelen var «Another Heart Breaks», òg frå *Time*. Songen var den første instrumentalen sidan «The Whale» på *[[Out of the Blue av Electric Light Orchestra|Out of the Blue]]* i 1977. Denne var meir påverka av new wave enn tidlegare ELO-songar. 

## Lister

## Kjelder

**Denne artikkelen bygger på «[[:en:Rain Is Falling|Rain Is Falling]]» frå ,  den 17. februar 2015.* 
*** oppgav desse kjeldene:*



## Bakgrunnsstoff
*
Ytre Songstad

**Ytre Songstad** er ein gard i Arna i Bergen. Garden ligg aust for Herland, vest for Indre Songstad og sør for Sørfjorden. Saman med Indre Songstad utgjer Ytre Songstad namnegarden Songstad. Sidan 1660 har den same slekta ått garden. 

Romslovegen går over garden, medan Songstad I-tunnelen på Bergensbanen og Songstadtunnelen I på E16 Hardangervegen ligg under han.

Namnet Ytre Songstad vart vedteke av Statens kartverk 6. september 1995.

## Fotnotar
Four Little Diamonds

«**Four Little Diamonds**» er ein song av den britiske rockegruppa Electric Light Orchestra (ELO) frå albumet *[[Secret Messages]]* i 1983. Han vart òg gjeven ut på samlealbuma *[[plateboksen Afterglow|Afterglow]]* (med ein litt lengre intro) og *[[Flashback av Electric Light Orchestra|Flashback]]*. Singelen gjorde det ikkje særleg bra i USA og låg berre to veker inne på ''Billboard'' Hot 100 med ein 86. plass som høgaste plasseringa. Han nådde òg 84. plassen i Storbritannia.

## Innhald
Alle songar skrivne av Jeff Lynne.
;7"
#«Four Little Diamonds» – 3:57
#«Letter from Spain» – 2:51

;UK 12"
#«Four Little Diamonds» – 3:57
#«Letter from Spain» – 2:51
#«The Bouncer» – 3:13

## Lister

Songen er med i videospelet *[[Grand Theft Auto: Vice City]]* på radiostasjonen *[[Flash FM]]*.

## Kjelder

**Denne artikkelen bygger på «[[:en:Four Little Diamonds|Four Little Diamonds]]» frå ,  den 17. februar 2015.* 
*** oppgav desse kjeldene:*


## Bakgrunnsstoff
*
Stranger av Electric Light Orchestra

«**Stranger**» er ein song skriven av Jeff Lynne og framført av Electric Light Orchestra (ELO). 

Songen kom først ut på det 11. studioalbumet deira, *[[Secret Messages]]*. «Stranger» vart òg gjeven ut som den tredje singelen frå albumet. 

Den rolege opninga av songen inneheld ein av dei mange skjulte meldingane på albumet. Ein lys, baklengs stemme seier «You're playing me backwards».

## Lister

## Kjelder

**Denne artikkelen bygger på «[[:en:Stranger (Electric Light Orchestra song)|Stranger (Electric Light Orchestra song)]]» frå ,  den 17. februar 2015.* 
*** oppgav desse kjeldene:*



## Bakgrunnsstoff
*
Rock 'n' Roll Is King

«**Rock 'n' Roll Is King**» er ein song skriven og framført av Electric Light Orchestra (ELO), gjeven ut som singel frå albumet *[[Secret Messages]]* i 1983. Med denne songen gjekk bandet attende til rockerøtene sine. Songen inneheld ein fiolinsolo av Mik Kaminski.

Songen gjekk gjennom mange endringar under innspelinga og vart på eit tidspunkt kalla «Motor Factory» med ein heilt anna tekst. Singelen vart den siste ELO klarte å nå topp 20 på singellista i Storbritannia med, og han nådde 19. plassen i USA i august 1983. 

## Lister

## Kjelder

**Denne artikkelen bygger på «[[:en:Rock &#39;n&#39; Roll Is King|Rock &#39;n&#39; Roll Is King]]» frå ,  den 17. februar 2015.* 
*** oppgav desse kjeldene:*


## Bakgrunnsstoff
*
Markørstyrke

**Markørstyrke** (engelsk: *Opposing force*, italiensk: *Partito arancione*) eller **OPFOR** er ei mindre militæreining som representerer fienden i treningssituasjonar og under militærøvingar. Hovudsakleg kan ein vanleg tropp utgjera markørstyrken under ei militærøving. Likevel har viktige militæravdelingar ofte spesialiserte grupper som utelukkande tenestegjer som OPFOR-markørar. Desse speler realistiske fiendar som bidreg til autentiske militærøvingar. Markørstyrkar vert gitt fiktive namn som liknar militære motpartar i den verkelege verda. 

Nokre dedikerte markørstyrkar vil ofte strida med bruk av dei same stridsdrillane, utstyret og våpenet som fienden. Styrken kan bera uniform som er lik fienden sin uniform, eller ein annan som er skil seg ut. Køyretøya til markørstyrken er òg i visse tilfellar modifisert for å likna køyretøya til ein reell fiende. Dette er for å trena realistisk. Markørstyrkar kan òg ta rolla som sivile. Markørar er òg i bruk under sanitetsøvingar, der markøren speler skada. Rolla som skada eller sivil går ofte på rundgang blant soldatane i ei avdelinga.

Som oftast under militærøvingar der personell utgjer ein markørstyrke, bruker mannskapa raudplast-ammunisjon. Dette er ammunisjon som ikkje skyt reelle patronar, men lagar ein relativt autentisk lyd. For å avgjera fall og såra på øvingar, vil kontrollørar og stridsdommarar stå ute i teig og fastslå dødsfall. Laser som er påmontert på geværløpet vil på fastslå dødsfall på begge sider på ein truverdig måte. Eit alternativ er å bruka paintballmarkørar eller liknande reelle skytevåpen. Uansett vil kontrollørar vera til stor hjelp når øvingssituasjonen er uoversiktleg og kaotisk. Dette gjeld spesielt viss granatar vert kasta eller eit maskingevær skyt.

## Avdelingar
* Hærens taktiske treningssenter (HTTS) leverer SAAB-laserutstyr til bruk ved militærøvingar. Kampeskadronen er ei underavdeling i HTTS som spesialiserer seg på å vera fienden til Telemark bataljon og Forsvarets spesialkommando.
* Fort Irwin & the National Training Center (NTC) held til ved Fort Irwin i California. Ved bruk av MILES-lasersystem trener amerikanske hæravdelingar på strid.

## Kjelder
### Fotnotar
Trude Gimle

**Trude Charlotte Gimle** () er ein tidlegare alpinist frå Aurskog som vann to NM-gull i 1997 og vart nummer fem i kombinasjonen under VM i alpine greiner 1999. Ho var medlem av Aurskog/Høland Alpinklubb.

## Karriere
Tre veker før dei olympiske vinterleikane 1994 tok til på Lillehammer overraska dei norske alpinkvinnene Marianne Kjørstad og Trude Gimle med å verte nummer fire og fem i eit verdscuprenn i slalåm i Maribor. Dermed fekk dei delta på Lillehammer, der Gimle kom på 15. plass i slalåm-tevlinga.

Gimle vann si fyrste NM-medalje då ho tok sølv i slalåm under NM i alpine greiner 1994 i Narvik, einast Trine Bakke rann fortare. Året etter kopierte Gimle slalåmsølvet i NM på Bjorli, og tok same sesongen bronsemedaljen i utfortevlinga i Melhus.

Under NM i alpint 1997 i Hemsedal vann Gimle både utforrennet og den alpine kombinasjon. Ho deltok i Vinter-OL 1998 i Nagano, med ein 16. plass i utfor som beste resultat. Seint i OL-sesongen vart toppen av resultatlista i NM-slalåm den same som i 1994, Bakke tok gullet og Gimle sølvet. 

Gimle opnnådde tre tredjeplassar i verdscuprenn, fyrst i slalåm i Maribor i 1995 og så i 1998/99-sesongen i to kombinasjonstevlingar. I VM i alpine greiner 1999 i Vail imponerte ho med å verte nummer fem i kombinasjonen.

Ho la opp i 2003, etter fleire magre sesongar.

## Kjelder
**Sportsboken*, aktuelle årgangar

## Bakgrunnsstoff

*Trude Gimle i olympedia.org
Ben E. King

**Ben E. King**, fødenamn **Benjamin Earl Nelson** () var ein amerikansk barytonsongar som har vorte mest kjend for topphitten «Stand by Me» frå 1961.

## Biografi
Ben E. King var fødd i Henderson i Nord-Carolina som Benjamin Nelson. Han flytta til Harlem i New York by som niåring og voks opp der. I 1958 blei han med i doo wop-gruppa The Five Crowns. Same året vart medlemmane i The Drifters sparka av manageren sin, som så erstatta dei med The Five Crowns. Saman med gruppa fekk King ei rekkje hittar i løpet av 50-åra, m.a. «Save the Last Dance for Me» og «There Goes My Baby». King forlét gruppa i 1960, og det var fyrst no han begynte å bruka artistnamnet sitt.

Den fyrste solohiten hans, «Spanish Harlem» var ein ballade som vart gitt ut på singelplate i 1961. Den neste singelen hans var «Stand by Me», som vart skriven av Jerry Leiber og Mike Stoller. Singelen var inspirert av ein gospelsong frå 1905 med same namnet og salme 46 i Bibelen, vers 2 og 3. King fekk enorm suksess med denne songen. «Stand by Me» fekk ein renessanse i 1987 då han vart brukt i filmen Stand by Me (1986). I dag finst songen i over fire hundre innspelingar av ulike artistar, men King har originalversjonen.

«Don't Play That Song (You Lied)» frå 1962 vart også ein stor soul-hit for King. Denne vart seinare spelt inn på nytt av Aretha Franklin. Ben E. King sine songar gjorde det bra i USA i både 60- og 70-åra, t.d. har «I (Who Have Nothing)» (1963) populær. King heldt fram med å spela inn plater og turnera heilt fram til sine eldre dagar.

## Diskografi

* *Spanish Harlem* (1961) 
* *Ben E. King Sings for Soulful Lovers* (1962)
* *Don't Play That Song!* (1962)
* *Young Boy Blues* (1964)
* *Ben E. King's Greatest Hits* (1964)
* *Seven Letters* (1965)
* *What Is Soul* (1967) 
* *Rough Edges* (1970)
* *The Beginning of It All* (1972)
* *Supernatural* (1975)
* *I Had a Love* (1976)
* *Rhapsody* (1976)
* *Let Me Live in Your Life* (1978)
* *Music Trance* (1980)
* *Street Tough* (1980)
* *Save the Last Dance for Me* (1987)
* *Stand by Me: The Ultimate Collection* (1987)
* *What's Important to Me* (1991)
* *Anthology* (1993)
* *Shades of Blue* (1993)
* *I Have Songs in My Pocket* (1998)
* *The Very Best of Ben E. King* (1998) 
* *Eleven Best* (2001)
* *Person To Person: Live At The Blue Note* (2003)
* *Soul Masters* (2005)
* *I've Been Around* (2006)
* *Love Is Gonna Get You* (2007)
* *Heart & Soul* (2010–2011)

## Kjelder

**Denne artikkelen bygger på «[[:en:Ben E. King|Ben E. King]]» frå ,  den 17. februar 2015.*  
* *Informasjonen om «*Stand by Me*» er henta frå artikkelen "Stand by Me (song)" på Engelsk Wikipedia.*
Lotte Sejersted

**Lotte Smiseth Sejersted** () er ein norsk tidlegare alpin skirennar frå Bærum. Ho vann 16 gullmedaljar i norske meisterskap i alpine greiner i tida mellom 2007 og 2014. Sejersted er medlem i Stabæk Idrettsforening. Adrian Sejersted er bror hennar.

## Karriere
Nett fylt 16 år vart Sejersted noregsmeister i utfor under NM 2007 på Bjorli, samt sølvvinnar i super-G. Året etter, i 2008, vart det sølvmedalje i utfor i NM i Hafjell. Ved NM i alpine greiner 2009 på Oppdal vann ho super-G framom Kristina Riis-Johannessen, og tok bronsen i utfor. Også i superkombinasjonen fekk ho ein gullmedalje. I 2010 sikra ho seg gullmedaljane i utfor og i superkombinasjonen.

Den 1. februar 2011 rann Sjersted ned til gullmedalje under junior-VM i alpint i Crans-Montana i Sveits. Dermed vart ho den tredje norske kvinnelege alpinisten som vart juniorverdsmeister. Julie Lunde Hansen i 1991 og Mona Løseth i 2009 var dei to føregåande.

I NM i alpine greiner 2011, som vart arrangert i Oppdal og Trysil, vann ho alle dei fem gullmedaljane; utfor, super-G, superkombinasjon, storslalåm og slalåm. Prestasjonen sakna sidestykke på kvinnesida, ingen kvinne-alpinist har klart å vinne fem gull i eitt og same noregsmeisterskapen. Under noregsmeisterskapen 2012 vann ho utfor, super-G og superkomibinasjonen, medan ho i 2013 vann super-G og i 2014 utfor.

Sejersted kom på tiandeplassen i utfortevlinga i VM i alpine greiner 2011 i Garmisch-Partenkirchen. To år seinare vart ho nummer 13 i super-G i alpin-VM 2013, hennar beste plassering i meisterskapen. Under Vinter-OL 2014 i Sotsji gjorde ho sitt beste internasjonale meisterskapsrenn og vart nummer seks i utfor. Sejersteds beste plasseringar i verdscuprenn er to femteplasser i utfor, den fyrste i Lenzerheide i mars 2011 og den andre i Val-d'Isère straks føre jul i 2013.

Etter ho den 9. januar 2016 pådrog seg ein alvorleg krossbandskade i Zauchensee, kom Sejersted aldri tilbake i alpinløypa. 

## Kjelder

**Sportsboken*, aktuelle årgangar